آمازون مئشه‌لرین‌دکی یانغین
برزیل‌ده آمازون مئشه‌لرینده یئنی ایلین‌دن بو یانا 72 مین‌دن چوخ یانغین چیخدی.
بی.بی.سی‌نین خبرینه گؤره، میللی کوسمیک تدقیقات‌لار اینستیتوتون‌دان (INPE) ائدیلن آچیقلامادا، آمازون بؤلگه‌سینده کئچن ایلین عینی دؤورونه نیسبتن چیخان یانغین‌لاردا یوزده 83 آرتیم اولدوغو ایفاده ائدیلدی.
آچیقلامادا، 1 ژانویه‌دن بو یانا آمازون مئشه‌لرینده 72 مینی آشان، جمعه آخشامی گونون‌دن بو یانا دا چوخو آمازون بؤلگه‌سینده اولماقلا برزیل‌ده 9 مین 500دن چوخ یانغین چیخدیغی قئید ائدیلدی.
میللی کوسمیک تدقیقات‌لار اینستیتوتون‌دان ائدیلن آچیقلامادا، آمازون‌لاردا ژوئن آییندا 920 کیلومتر مربع، ژوئه آییندا دا مین کیلومتر مربع‌دن چوخ مئشه‌لیک ساحه‌نین تخریب ائدیلدیگی ایفاده ائدیلمیشدی.
برزیل دولت باشقانی جایر بولسونارو ایسه، میللی کوسمیک تدقیقات‌لار اینستیتوتون‌ عضو‌لری‌نین، رهبرلیگینی پیس گؤسترمک اوچون مئشه تخریباتی حاقیندا یانیلدیجی رقم‌لر نشر اولا بیله‌جگینی اؤنه سوره‌رک، شوبهه‌لی گؤردوغو رقم‌لری تامین ائدن مسئوللار‌ی درحال وظیفه‌دن آلاجاغینی سؤیلمیشدی.
بولسونارونون دولت باشچیلیغین‌دان اوّل آمازون‌لاری قوروماق اوزون ایللر عرضینده برزیلین چئوره سیاستی‌نین ان اهمیت‌لی عنصورو.
ژایر بولسونارو ایسه، دولت باشقانی سئچیم‌ین‌دن اوّل آمازون‌لارین قورونماسی‌نین اؤلکه‌نین ایقتیصادی اینکیشافینا مانع اولدوغونو بیلدیرمیش و بو ساحه‌سی تیجاری ایستیفاده‌یه آچما سؤزو وئرمیشدی.
علم آدام‌لاری، دونیانین ان بؤیوک یاغیش مئشه‌لری آمازون‌لارین قورونماسی‌نین، ایقلیم دییشیکلیگیله موباریزه‌ده اهمیت‌لی رول اوینادیغینا ایشاره ائدیر.
